**PROCESVERBAL I MBLEDHJES SË KËSHILLIT BASHKIAK KUKËS, DATË 29.10.2021**

Me datë 29.10.2021, ora 11, në Sallën e Mbledhjeve të pallatit të kulturës “Hasan Prishtina” , u zhvillua mbledhja e radhës e Këshillit Bashkiak, bazuar në ligjin Nr. 139/2015 “Për vetëqeverisjen vendore” i ndryshuar, nenet 53, 56, si dhe Vendimin e Këshillit Bashkiak Kukës Nr. 22, datë 25.03.2020 “ Për miratimin e Rregullores për organizimin dhe funksionimin e Këshillit Bashkiak”. Në mbledhje morëm pjesë anëtarët e këshillit:. Morën pjesë në mbledhje: Anilda Biba, Nazmije Mustafa, Onerda Sopaj, Mentor Sopaj, Burim Bilali, Aurora Guska, Astrit Cengu, Ismail Selimaj, Bledar Lleshaj, Elmira Brahaj, Shpresim Dida, Destan Spahiu, Abedin Oruçi, Yllda Zeneli, Republika Tusha, Nebi Ramallari, Astrit Dobrushi, Fatmir Gjuta, Sami Mata, Rubin Omuri, Abdulla Domi, Arbron Vata, Tigri Braha. Hapet mbledhja. Deklarohet kuorumi. Hapet mbledhja dhe lexohet rendi i ditës me projektvendimet si më poshtë:

1. Projektvendim “Për dhënien e ndihmës ekonomike nga fondi 6%, për muajin shtator 2021”
2. Projekt-vendim “Për dhënien e titullit qytetar nderi i Bashkisë Kukës, z. Shaqir Sadik Shehu”.
3. Pv “Për akordimin e ndihmës financiare zj. Sh. Ferati, banesa e së cilës është dëmtuar nga zjarri.
4. Pv “Për miratimin e memorandumit të bashkëpunimit ndërmjet programit të Kombeve të Bashkuara dhe Bashkisë Kukës, si dhe metodologjinë për alokimin e fondeve për organizatat e shoqërisë civile”
5. Pv “ Për miratimin me shkrim për vijimin e procedurave për heqje nga fondi pyjor public të një sipërfaqe 9 Ha, shfrytëzim mineral kromi në funksion të aktivitetit të shoqërisë “Vllaznimi Deda” import-eksport”.
6. Pv “Për miratimin me shkrim të heqjes nga fondi pyjor të një sipërfaqe prej 8.5 Ha, shfrytëzim hekur- nikel, në funksion të aktivitetit të shoqërisë Neë- Co Ferronikel Complex” (364/1)
7. Pv “Për miratimin me shkrim të heqjes nga fondi pyjor të një sipërfaqe prej 7.75 Ha, shfrytëzim hekur- nikel, në funksion të aktivitetit të shoqërisë Neë- Co Ferronikel Complex” 364/2.

Hidhet në votim dhe miratohet rendi I ditës me shumicën e votive. 4 vota kundër.

Kërkohet shtesa në rend dite për disa projektvendime të tjera:

1. Pv “ Për disa ndryshime në listën e prioriteteve të investimeve dhe në buxhetin e vitit 2021”
2. Pv “Për miratimin e rregullores për administrimin e mbetjeve, përcaktimeve të vendgrumbullimit”.
3. Pv “Për mbylljen e pikës së grumbulimit të mbetjeve në pallatin nr. 7, Lagjja Nr. 2, Bashkia Kukës”
4. Pv “Për hapjen e rrugës dytësore në fshatin Përbreg, Njësia Administrative Tërthore, Bashkia Kukës”

Hidhet në votim dhe miratohet me shumicë votash shtesa e pikave në rend dite.

Shqyrtohet pika 1. N. Mustafa: U mblodh komisioni I ekonomisë dhe financës dhe shqyrtoi projektvendimin. Përfitojnë 461 familje. Projektvendimi është në përputhje më VKM-në.

Hidhet në votim dhe miratohet me të gjitha votat pro.

Shqyrtohet pika 2. D. Spahiu:- Komisioni i Kulturës, dhënies së titujve e ka shqyrtuar projektvendimin. Lexon jetëshkrimin e mjekut Shaqir Shehu. Hidhet në votim dhe miratohet me të gjitha votat pro.

Shqyrtohet pika 3. Nuk ka diskutime. Hidhet në votim dhe miratohet me të gjitha votat pro.

Shqyrtohet pika 4. G. Ismailaj prezanton relacionin para këshillit bashkiak. Hidhet në votim dhe miratohet me të gjitha votat pro.

Shqyrtohet Pika 5. A. Dobrushi:- Nuk jemi kundër zhvillimit të biznesit. Na paraqisni hartat.

S. Hallaci:- Na ka ardhur kërkesa nga Ministria për përgatitjen e raportit teknik. Sipas kontratës, nuk preket asnjë cm tokë bujqësore. Kërkojmë nga Këshilli Bashkiak dhënien e dakordësisë. A. Oruçi: A është bërë dëgjesa me publikun? Në atë zonë nuk ka banorë me mbiemër Asllani. F. Gjuta:- A ka raport nga komisioni përkatës? A. Biba- Është kaluar në komisionin e pyjeve. Hidhet në votim. Miratohet me 16 vota pro. Largohen nga mbledhja e KB, E.Brahaj, A. Oruçi, A. Dobrushi, A. Guska, M. Sopaj, A. Cengu, B. Lleshaj.

Shqyrtohet pika 6 dhe miratohet me 16 vota pro.

Shqyrtohet pika 7 dhe miratohet me 16 vota pro.

Dikutohet mbi pikat e shtuara në rend dite. Miratohet mbyllja e pikës së grumbullimit të mbetjeve në pallatin 7, lagje 2.

Miratohet projektvendimi per miratimin e rregullores per mbetjet urbane.

Miratohet projektvendimi per disa ndryshime ne buxhet dhe në planin e investimeve.

Miratohet projektvendimi për hapjen e rrugës dytësore në fshatin Përbreg.

Mbyllet mbledhja.

**Kukës, 29.10.2021**